32006R0935
L 172/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 935/2006 НА КОМИСИЯТА
от 23 юни 2006 година
за откриване на покана за участие в тръжна процедура за рефинансиране на износ на ечемик за някои трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара за зърнени култури (1), и по-специално член 13, параграф 3 от него,
като има предвид, че:
(1)
Като се отчита настоящата ситуация на пазара за зърнени култури, следва да се открие покана за участие в търг за рефинансиране на износ на обикновена пшеница, в съответствие с член 4 от Регламент (ЕО) № 1501/95 на Комисията от 29 юни 1995 г. относно определяне на някои подробни правила за прилагането на Регламент (EИО) № 1766/92 на Съвета за предоставяне на възстановявания при износ за зърнени култури и мерките, които следва да се вземат в случай на нарушаване функционирането на пазара на зърнени култури (2).
(2)
Правилата на тръжната процедура, които трябва да се следват за създаване на рефинансиране за износ, са посочени в Регламент (ЕО) № 1501/95. Изискванията по тази процедура включват задължение да се представи молба за разрешение за внос и се предостави гаранция. Ставката на тази гаранция следва да се установи.
(3)
Трябва да се посочи конкретен период на валидност на лицензиите, издадени по тази покана за участие в търг. Този период на валидност следва да е съизмерим с изискванията на световния пазар за 2006-2007 пазарна година.
(4)
За да се гарантира равноправното третиране на всички страни, всички издадени лицензии следва да имат един и същ период на валидност.
(5)
Задоволителното действие на тръжните процедури за износ изисква да се определи минимално количество и да се посочи крайният срок и начинът на предаване на предоставените оферти на компетентния орган.
(6)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
1. Съгласно член 4 от Регламент (ЕО) № 1501/95 се открива покана за участие в търг за рефинансиране на износ.
2. Настоящата покана за участие в тръжна процедура има за предмет ечемик за износ за Алжир, Бахрейн, Египет, Обединените арабски емирства, Иран, Ирак, Израел, Йордания, Кувейт, Ливан, Либия, Мароко, Мавритания, Оман, Катар, Саудитска Арабия, Сирия, Тунис и Йемен.
3. Поканата за участие в търг е открита до 28 юни 2007 г. По време на този период ще се провеждат ежеседмични търгове. Количествата и датите за представяне на офертите се излагат в известието за покана за участие в търг.
Независимо от член 4, параграф 4 от Регламент (ЕО) № 1501/95, срокът за представяне на оферти за първата частична покана за търг е 6 юли 2006 г.
Член 2
Офертите са валидни само ако покриват количество от най-малко 1 000 тона.
Член 3
Гаранцията, посочена в член 5, параграф 3, буква а) от Регламент (ЕО) № 1501/95, е 12 ЕUR на тон.
Член 4
1. Независимо от член 23, параграф 1 от Регламент (ЕО) № 1291/2000 на Комисията (3), лицензиите за износ, издадени в съответствие с член 8, параграф 1 от Регламент (ЕО) № 1501/95, по смисъла на определяне на техния период на валидност, се считат за издадени в деня, в който се представи офертата.
2. Лицензиите за износ, издадени по поканата за участие в тръжна процедура, предвидена в настоящия регламент, са валидни от датата на тяхното издаване по смисъла на параграф 1, до края на четвъртия месец след това.
Член 5
Държавите-членки изпращат на Комисията по електронен път представените оферти в срок от един час и половина от изтичането на седмичния срок за подаване на оферти, така както е посочено в известието за покана за участие в тръжна процедура, като се използва формулярът, показан в приложението.
Ако не бъдат подадени никакви оферти, държавите-членки информират Комисията в рамките на срока, посочен в първи параграф.
Посочените срокове за представяне на офертите са в брюкселско време.
Член 6
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 2006 година.